ការសម្ភាសន៍របស់អ៊ុំស្រីឆន ហ៊ន

ក៖ អ្នកសម្ភាសន៍ឈ្មោះឌី ណាផា ​​ ខ៖ អ្នកត្រូវគេសម្ភាសន៍ឈ្មោះឆន ហ៊ន

***ពត៌មានសង្ខេបរបស់អ៊ុំស្រីយ៉ាន***

*អ៊ុំស្រីឆន ហ៊ន មានទីលំនៅស្ថិតនៅភូមិស្ទឹង ឃុំបាគង ស្រុកប្រាសាទបាគង ខេត្តសៀមរាប។ គាត់មានបងប្អូន៨នាក់ ហើយគាត់ជាកូនទី៥នៃគ្រួសារ។ គាត់មានស្រុកកំណើតនៅខេត្ត
សៀមរាប។ គាត់មានមុខរបបជាក្រងជាលលក់ដើម្បីចិញ្ចឹមជីវិត និងកូនៗ។ គាត់មាន
ឧបសគ្គ និង ការលំបាកជាច្រើននៅក្នុងសម័យប៉ុល ពត គាត់បានបាត់បងប្អូនរបស់គាត់
ជាច្រើននាក់ក្នុងសម័យនោះដោយសារតែគ្មានអ្វីបរិភោគ។*

ក៖ចាសចឹងជាដំបូងខ្ញុំសូមថ្លែងអំណរគុណដល់អ៊ុំស្រីដែលបានអនុញ្ញាតឲ្យខ្ញុំសម្ភាសន៍អ៊ុំថ្ងៃនេះ ហើយការសម្ភាសន៍ណឹងត្រូវបានរៀបចំដោយសកលវិទ្យាល័យដែលមានឈ្មោះថា BYU ណាអ៊ុំ ដែលមានទីតាំងនៅឯប្រទេសសហរដ្ឋអាមេរិកណាអ៊ុំ ហើយគោលបំណង
ដែលសាកលវិទ្យាល័យចង់សម្ភាសន៍ប្រវិត្តរបស់អ៊ុំគឺចង់រក្សារទុកនូវប្រវិត្តប្រជាជនខ្មែរយើង
ដើម្បីឲ្យកូនចៅជំនាន់ក្រោយៗគាត់អាចស្គាល់ចឹងណាអ៊ុំពីប្រវិត្តរបស់
ជីដូនជីតាហើយនិងរៀ​នអំពីប្រវិត្តសាស្ត្ររបស់ពួកគាត់ចឹងណាអ៊ុំ ចាសហើយចឹងពេលដែលខ្ញុំសម្ភាសន៍របស់អ៊ុំណឹង ខ្ញុំនឹងដាក់ការសម្ភាសន៍របស់អ៊ុំ
នៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាអ៊ុំ, ចឹងតើអ៊ុំយល់ព្រមឲ្យខ្ញុំដាក់សំភាសន៏របស់អ៊ុំចូលទៅក្នុងវេបសាយរបស់សាលារៀនទេអ៊ុំ?

ខ៖ ដាក់ទៅ។

ក៖ ចាសចឹងសម្រាប់ថ្ងៃខែដែលខ្ញុំសម្ភាសន៍គឺ នៅថ្ងៃទី២០ ខែមិថុនា ឆ្នាំ២០២០ ណាអ៊ុំ ហើយការសម្ភាសន៍នេះត្រូវបានធ្វើឡើងនៅភូមិស្ទឹង ឃុំបាគង ស្រុកប្រាសាទបាគង ខេត្តសៀមរាប ហើយខ្ញុំជាអ្នកសម្ភាសន៍ឈ្មោះឌី ណាផា តើអ៊ុំមានឈ្មោះអ្វីដែរអ៊ុំ?

ខ៖​ ឈ្មោះឆន ហ៊ន។

ក៖ ចាសចឹងអ៊ុំមានឈ្មោះហៅក្រៅទេ?

ខ៖​ អត់មានផង មានតែឆន ហ៊ន។

ក៖ អ៊ុំមានអាយុប៉ុន្មានហើយឆ្នាំនេះ?

ខ៖​ ខ្ញុំ៥៩ឆ្នាំ។

ក៖ ចុះអ៊ុំចាំថាអ៊ុំកើតនៅថ្ងៃណាខែណាឆ្នាំណា?

ខ៖ មិនដឹងឆ្នាំណាទេទាល់តែមើលសំបុត្រកំណើត។

ក៖ អ៊ុំចាំឆ្នាំខ្មែរទេអ៊ុំ?

ខ៖ ឆ្នាំខ្មែរក៏អត់ចាំដែរ។

ក៖ ចុះអ៊ុំមានស្រុកកំណើតនៅឯណាដែរ?

ខ៖​ ស្រុកកំណើតកើតនៅកំពង់ភ្លុកតែមកនៅភូមិស្ទឹង។

ក៖ អ៊ុំមានបងប្អូនចំនួនប៉ុន្មាននាក់អ៊ុំ?

ខ៖ បងប្អូនមាន៩នាក់តែងាប់ជំនាន់អាពតអស់។

ក៖ ចឹងនៅសល់តែអ៊ុំទេ?

ខ៖ នៅសល់៣នាក់ ទៅខូចកាលនេះម្នាក់ សល់តែ២នាក់។

ក៖ អ៊ុំជាកូនទីប៉ុន្មានដែរក្នុងគ្រួសារដែរអ៊ុំ?

ខ៖ ខ្ញុំកូនទី៥។

ក៖ ចុះអ៊ុំអាចរៀបរាប់ឈ្មោះបងប្អូនអ៊ុំបានទេអ៊ុំ គាត់មានឈ្មោះអ្វីខ្លះដែរ?

ខ៖ ឈ្មោះដំបូង យាយយ៉ាន យ៉ានរួចឈឿន សារី សាវី ទៅខ្ញុំនេះ ក៏បានសុភាព និង សុផុន និង សេរី ពៅគេ បងប្អូន៨នាក់។

ក៖ ចាសចឹងអ៊ុំមានចងចាំសាច់រឿងខ្លះៗជាមួយបងប្អូនរបស់អ៊ុំបានទេទាំងការសប្បាយ ទាំងការកំសត់ណាអ៊ុំ?

ខ៖ អត់ ជំនាន់ខ្ញុំគេជម្លៀសទៅវាចូល៧៩ ដល់ពេលជម្លៀសទៅនៅតាម នៅត្រពាំងផុងខ្ញុំនៅ
តូចៗទេនៅត្រពាំងផុង ពីត្រពាំងផុងនិងហើយបានទៅដល់កំបោរអរទៅក៏ទៅដល់ស្វាយលើ
ទៀត នៅស្វាយលើបងប្អូនខ្ញុំងាប់ នៅមួយកន្លែងងាប់ៗ ចាញ់ណាស់អត់បាយហូបទៅចាញ់
អត់បាយហូបពោះធំប៉ោងៗទៅក៏ហូបក្តួច ហូបដំឡូងហូបច្រាច់ទៅណា ចាសចុះឯងនៅមួយ
កន្លែងងាប់១ ងាប់២ទៅណាទៅដល់សល់បងប្អូន៣នាក់មកវិញ និយាយថាកំសត់ កំសត់មែន
ទែន និយាយពីទៅជីកក្តួចគេឲ្យខ្ញុំទៅជីកជំនាន់អាពតខ្ញុំនៅកុមារនោះ ជីកក្តួចៗទៅ មកវិញ
រស់អាចម៍គោដាក់ស្រែ មានអីជាមួយបងប្អូនពុលក្តួច ហូបក្តួចចឹងទៅអង្ករមួយគ្រាប់ៗចេះ
តែហូបទៅណាទៅក៏ពុល ក៏នាំបងប្អូនដេកទៅណាគេឲ្យស៊ីស្លឹកខ្នឹងទៅបន្សាប ស៊ីអាស្លឹកខ្នឹង
បន្សាបទៅៗវាបាត់វាស្វាងទៅបានជីកក្តួចនិងគេទៀត ជីកទៅបានល្ងាចគេដឹកមកកន្លែងវិញ
ចាសមកជួយទៅពេលម៉ែខ្ញុំអី ខ្ញុំទៅរើសអាចម៍គោ អាចម៍គោដាក់ជីតាមស្រែ រៀនបានបន្តិច
បើខ្ញុំរៀនជំនាន់នោះជំនាន់អាពតកាលណឹងរៀនថ្នាក់ទី១២ ប៉ុន្តែថា្នក់ទី១២ដូចខ្ញុំសព្វថ្ងៃនេះ
ឃើញកូនគេរៀនសៀវភៅច្រើន ខ្ញុំរៀនតែសៀវភៅ៣ក្បាលកាលនោះណា ចាសកំសត់ពេញ
ធឹងហើយ ឃើញខ្ញុំថាបានក្តួច ដំឡូងស៊ីចេះ សំណំតែបានបាយសុទ្ធមួយចានស៊ីជាមួយអំបិល
ម្ទេសសំណំឆ្ងាញ់យ៉ាង នឹកឃើញដែរតែអត់មានអីហូបណា ដល់ពេលសព្វថ្ងៃដល់ពេលមាន
បាយហូប ហូបអត់កើត ហើយបើគ្រាប់ផ្លោងខ្ញុំរត់ដាច់បាយដាច់ទឹក ចូលត្រង់សេពស់នៅនោះ
ទៀត គ្រាប់ទំលាក់អូ!! ឆាំងៗខ្ញុំខ្លាចណាស់កាលណឹង ខ្លាចណាស់ ចួលទៅមានអាពស់នៅ
នោះចេញវិញក៏មិនហ៊ានចេញ ចេញខ្លាចណាស់ខ្លាចត្រូវគ្រាប់ទៀត ចាសជំនាន់កាល
នោះណា ថាកំសត់ណាស់ម៉ែខ្ញុំខូច ម៉ែខ្ញុំលើកមុនគាត់ថាពេលគាត់កិនអង្ករ គេឲ្យធ្វើនៅសេដ្ឋ
កិច្ច ម៉ែខ្ញុំគេឲ្យចិញ្ចឹមជ្រូកផង មុននិងគេយកកន្ទុកមកឲ្យជ្រូកណឹងគេកូរកាយ ខ្លាចម៉ែខ្ញុំមក
លួចអង្ករដាំឲ្យពួកបង នោះបងខ្ញុំឈឺនៅកន្ទេលបងខ្ញុំ បងខ្ញុំឈឺនៅកន្ទេលគេខ្លាចយើងលួច
អង្ករមកដាំឲ្យកូនហូបនៅផ្ទះចេះទៀត គេកាយករកូអស់ទៅឃើញតែកន្ទក់បានគេឲ្យទូល
កន្ទក់មកដាក់ឲ្យជ្រូក ចាសជំនាន់ខ្ញុំកំសត់ចេះឯង ជំនាន់អាពតខ្ញុំឆ្អែតអត់ហើយ ឆ្អែតនឹង
ស៊ីច្រាច់ ស៊ីដំឡូង ស៊ីក្តួច អត់ហ៊ានស៊ីដឺសតែហ៊ានពុលគេស៊ីគ្រប់គ្នាខ្ញុំអត់ហ៊ានទេ អាមឹមដងរែកខ្ញុំស៊ីអស់ហើយ។

ក៖ ចុះអ៊ុំធ្លាប់ធ្វើអ្វីខ្លះដែរកាលនៅតូចៗជាមួយបងប្អូនរបស់អ៊ុំ អ៊ុំធ្លាប់ធ្វើនៅកន្លែងណាខ្លះ
អ៊ុំមានចាំបានទេ?

ខ៖ មានធ្វើអីផងណឹង នាំតែបងប្អូនជីកក្តួច ហើយនិងរើសអាចម៍គោដាក់ស្រែ គេមិនឲ្យ
ទៅណានៅតែប៉ុណ្ណោះឯង ខ្ញុំប្រហែលអាយុ ៧ ៨ ៩ឆ្នាំប៉ុណ្ណោះឯង យ៉ាងយូរថាអាយុ១០

ជាងឆ្នាំចុះ ល្មមៗទៅណាល្មមតែយើងដើរជីកក្តួចគេប្រើបានណា។

ក៖ ចឹងអ៊ុំធ្លាប់លេងល្បែងកំសាន្ត ឬ ការប្រលែងលេងជាមួយនឹងបងប្អូនរបស់អ៊ុំដែរទេកាលពី
ក្មេងៗមក?

ខ៖ មានអីលេងបាយឡុយបាយឡលេងជាមួយបងប្អូន អ្នកគ្រូអើយបើថាគេយករទេះចេះនោះ
អរណាស់ អត់ដឹងអីសោះជញ្ជូនចានជញ្ជូនអីដាក់រទេះ បានរទេះតូចជិះនិយាយថាពីអរ មិនដឹងគេយកឯងទៅក្រវាត់ចោលតាមដុបតាមព្រៃ អត់មានគិតគូរអីទេកាលណឹងអរអញបាន
រទេះតូចជិះហើយអញអរណាស់ ដាច់បាយដាច់ទឹកមានដឹងខ្យល់អីតិចសោះ។

ក៖ ចុះឥឡូវបងប្អូនរបស់អ៊ុំគាត់នៅឯណាខ្លះដែរ? ហើយធ្វើអ្វីខ្លះដែរ?

ខ៖ មានពីនាកនៅយាយមួយ ខ្ញុំមួយនៅតែ២នាក់ទេ។

ក៖ ចុះសព្វថ្ងៃគាត់ធ្វើអ្វីដែរ?

ខ៖ បងខ្ញុំមានអីអត់ បោចអំពាក់លក់ឲ្យខ្ញុំ ខ្ញុំក៏ធ្វើអានេះលក់ទៅ។

ក៖ ចុះម្តាយរបស់អ៊ុំគាត់ឈ្មោះអីដែរ?

ខ៖​ ម្តាយខ្ញុំឈ្មោះហូយ ឪពុកខ្ញុំឈ្មោះឆន។

ក៖ ចុះមកដល់ឥឡូវឪពុករបស់អ៊ុំគាត់មានអាយុប៉ុន្មានហើយអ៊ុំបើគិតមើលទៅ?

ខ៖ អូគាត់ខូចអាយុ៧៣ឆ្នាំ គាត់ខូចយូរណាស់ហើយគាត់ខូចយូរគ្រាន់ហើយ ប្រហែលជា១០ឆ្នាំជាងហើយ ។

ក៖ ចុះម្តាយរបស់អ៊ុំវិញ?

ខ៖ ម៉ែខ្ញុំកាលគាត់ខូច គាត់ខូចអាយុគាត់អាយុគាត់តិចណា អាុយ៤០ឆ្នាំជាង គាត់ពោះធំ គាត់ពោះធំណាស់ កាលជំនាន់អាពតណឹងក៏ពោះធំ កាលនៅគេពេទ្យនោះពេទ្យជំនាន់អាពត
នោះនៅនឹងស្វាយលើក៏គេដាក់បញ្ចុះដាក់អីទៅជា ជាហើយដល់ពេលមកស្រុក គេឲ្យរែក
រែកអំរែកមកស្រុកណា ចាសរែកមកស្រុកដល់ពេលជួបអារទេះគេថាផ្លូវគេថាទៅដឹកឲ្យ តាឯង
ដើរកាត់ខ្ញុំដឹកកូន កាលខ្ញុំនៅតូចផងថាកូនស្រលាញ់គេអត់ទេខ្ញុំថាមិនបានចេះស្រលាញ់នៅ
តូចមិនបានចេះស្រលាញ់ផង យកខ្ញុំដាក់នៅព្រៃខ្លាចខ្លាស៊ី២នាក់ខ្ញុំអស់ ២នាក់អាមួួយដែល
ថាធ្វើប៉ូលីសងាប់ណា ចាសខំងាប់ដើរបានបន្តិចឈាមស្រស់ៗ ដាក់ខ្ញុំចោលនៅព្រៃអាយ៉ង
ព្រៃអាយ៉ងស្វាយលើណឹង ដល់ទៅម៉ែខ្ញុំភ័យណាស់អ្នកគ្រួអើយមកពីបេងមាលាសួរថា ឯណាកូនខ្ញុំ ទេកូនយាយឯងខ្ញុំដាក់ចោលក្នុងព្រៃអាយ៉ងម៉ែនិងឪក៏ដើរកាត់អាតាមអូរនេ
សាទតូចៗចេះណា ដើរកាត់ៗមកដល់ខ្ញុំភ្នែកសក្បុសនិយាយអត់រួច ខ្ញុំថា២នាក់ប្អូនខ្ញុំអា
អង្រែកណា សែងម្តងរែកម្តងទុកកន្ទេលនៅនឹងដុប ដើរពីនេះដល់សាលាក៏ដើរមកយកកន្ទេល
វិញ ដល់វាធ្ងន់ក៏រត់ចុះរត់ឡើងថាកូនក្មេងមិនដឹងអីតាក់តិចទេ ថាស្រេកទឹកពេកនាំគ្នាហូបស្រា
ថ្នាំ ស្រាថ្នាំ ថ្នាំរបស់ម៉ែខ្ញុំពេលគាត់ពោះធំ លោកគ្រូដាក់ថ្នាំឲ្យក៏ ស្រេកទឹកនាំបងប្អូនផឹកអា
ស្រាថ្នាំ ម្នាក់មួយក្អឹតៗទៅមិនដឹងស្រវឹង អូ!ម៉ែខ្ញុំឃើញគាត់ថាម៉េចក៏គេដាក់ចោលចុះ ជួយរែក
ជួយអីក៏មិនដល់នេះ នាំម៉ែកូនដើរៗមកដល់ស្រុកយើងសព្វថ្ងៃនេះឯង ចាសជំនាន់ខ្ញុំកំសត់

ក៖ ចុះអ៊ុំមានដឹងថាឪពុកម្តាយអ៊ុំគាត់កើតនៅថ្ងៃណាខែណាឆ្នាំណាទេ?

ខ៖ ខ្ញុំអត់ដឹងទេភ្លេចអស់ទៅហើយមិនដែលចាំទេខ្ញុំ។

ក៖ ឆ្នាំខ្មែរអ៊ុំមានចាំទេអ៊ុំ?

ខ៖ អត់ចាំផង។

ក៖ ចុះអ៊ុំដឹងថាម្តាយរបស់អ៊ុំគាត់កើតខេត្តណាទេអ៊ុំ?

ខ៖ កំពង់ភ្លក់ ម៉ែខ្ញុំឪខ្ញុំកំពង់ភ្លក់ទាំងអស់។

ក៖ ចុះអ៊ុំមានដឹងថាឪពុកម្តាយរបស់អ៊ុំគាត់ធ្លាប់ធ្វើការអីទេដើម្បីចិញ្ចឹមជីវិតទេអ៊ុំ?

ខ៖ ឪខ្ញុំគាត់ខូចហើយនៅជាមួយខ្ញុំ គាត់ឈឺមួួយថ្ងៃគាត់ខូច។

ក៖ ចុះឪពុកម្តាយរបស់អ៊ុំគាត់ជាមនុស្សដែលមានលក្ខណៈបែបណាដែរអ៊ុំ? ដូចជាគាត់
ស្លូត ឬ ក៏គាត់កាចចឹងណាអ៊ុំ?

ខ៖ គាត់មិនដែលជេរកូនទេ ចាសគាត់ស្លូតណាស់ គាត់ជាមនុស្សល្អ ម៉ែឪខ្ញុំល្អណាស់ ទោះប្តី
ខ្ញុំបានប្តីក្រក៏មិនដែលខឹងខ្ញុំអត់តិចសោះ អត់មានបានការ ប្តីគេចាប់។

ក៖ ចុះអ៊ុំមានចងចាំរឿងអ្វីខ្លះពីឪពុកម្តាយរបស់អ៊ុំអ្វីខ្លះទេ?

ខ៖ ពីសង្គមចាស់គាត់លក់ពងត្រី ពងអី ដើរលក់ត្រីឆ្អើរ លក់ពងត្រី ដីខ្ញុំនៅនឹងថ្នល់តែគេយក
អស់ជំនាន់កាលនោះ ដល់ពេលគេចូលស្រុកវិញគេយកអស់ទៅកន្លែងប៉លីសនៅណឹងឯង
យកម៉េចបាន គាត់លក់ដូរ លក់ប្រហុក លក់ត្រីឆ្អើរ លក់ពងត្រីជំនាន់គាត់ណា ប្រវិត្តគាត់លក់
ចេះៗឯង ព្រោះខ្មោចតាខ្ញុំគាត់ដើរលក់តែចេកទុំទេ ខ្មោចតាឆេងខ្ញុំ កងមួយដឹកចេកទុំលក់
ពេញស្រុក។

ក៖ ចឹងឪពុកម្តាយរបស់អ៊ុំធ្លាប់សាច់រឿងរបស់គាត់កាលពីគាត់នៅតូចៗមកកាន់អ៊ុំទេ?

ខ៖ ប្រាប់ច្រើនដែរតែភ្លេចអស់ហើយ អត់ចាំទេ បើចាំរៀបរាប់ប្រាប់អស់ហើយ តែអត់ចាំ។

ក៖ ចាសចុះអ៊ុំមានចាំឈ្មោះជីដូន ជីតា ខាងម្តាយរបស់អ៊ុំទេ?

ខ៖​ ខាងឪខ្ញុំមិនដឹងឈ្មោះអីទេ ខាងម្តាយឈ្មោះយាយក្រូច តាម៉ក់។

ក៖ ចុះខាងឪពុកវិញអ៊ុំចាំទេ?

ខ៖ ខាងឪពុកឈ្មោះតាឆេង តាឆេងគាត់ទៅលក់ចេកនោះ ហើយយាយសយ។

ក៖ ចុះដឹងថាគាត់កើតនៅឆ្នាំណាទេ?

ខ៖ អត់ដឹងទេអ្នកគ្រូអើយ មិនដែលដឹងទេភ្លេចអស់ហើយ។

ក៖ ចុះអ៊ុំដឹងថាគាត់កើតនៅកន្លែងណាដែរទេអ៊ុំ?

ខ៖ គាត់កើត..ឪខ្ញុំកំពង់ភ្លក់ណឹងឯង។

ក៖ ជីដូនជីតារបស់ឪពុកអ៊ុំណា?

ខ៖ បើខ្មោចតាខ្ញុំគាត់នៅភ្នំពេញតាឆេង ដល់ពេលនេះទៅក៏មកនៅនេះតែដីសព្វថ្ងៃគេយក
បាត់ណានោះឯង។

ក៖ ចុះឪពុកម្តាយអ៊ុំគាត់ធ្លាប់ពីរឿងរ៉ាវពីជីដូនជីតារបស់គាត់មកកាន់អ៊ុំខ្លះទេ?

ខ៖ មិនដឹងប្រាប់អី។

ក៖ ចឹងក្រុមគ្រួសារអ៊ុំរស់នៅក្នុងខេត្តនេះអស់រយៈពេលប៉ុន្មានឆ្នាំដែរហើយ?

ខ៖ នៅយូរហើយនៅតាំងពី....យូរឆ្នាំហើយតាំងពីមានដីនៅមាត់ថ្នល់។

ក៖ ចាសចុះអ៊ុំមានបងប្អូនសាច់ញាតិរស់នៅក្រៅប្រទេសក្រៅពីស្រុកខ្មែរយើងទេ?

ខ៖ អត់មានទេ។

ក៖ ចុះលោកស្វាមីរបស់អ៊ុំស្រីគាត់មានឈ្មោះអ្វីដែរ?

ខ៖ ឈ្មោះសុកិល។

ក៖ តើអ៊ុំរៀបអាពាហណ៍ពិពាហណ៍ជាមួយអ៊ុំប្រុសណឹងតាំងពីពេលណាដែរ អ៊ុំចាំទេ?

ខ៖ ខ្ញុំចាំកាលនោះវាកូនខ្ញុំកើតឆ្នាំវកមីបងកើតឆ្នាំវក ឆ្នាំមមីរ កាលនោះខ្ញុំទំនេរពោះបាន២ឆ្នាំ ខ្ញុំកូនខ្ញុំមីបងបង្អស់ឆ្នាំវក។

ក៖ ចុះការរៀបអាពាហណ៍ពិពាហណ៍របស់អ៊ុំណឹងរៀបចំដោយឪពុកម្តាយ ឬក៏អ៊ុំរៀបចំដោយចិត្តខ្លួនឯង?

ខ៖ បានចិត្តឯងដល់ពេលនេះទៅក៏រៀបការ។

ក៖ ចុះអ៊ុំបានទទួលថ្លៃជំនូនពីអ៊ុំប្រុសដែរទេកាលណឹង?

ខ៖ កាលនោះលោកគ្រូអើយ២ជី វាអត់នោះ ២ជីកាលនោះថ្លៃដែរ។

ក៖ ចាស ចុះអ៊ុំចាំពីពេលវេលាដែលអ៊ុំបានជួបអ៊ុំប្រុសដំបូងនៅឯណា ហើយការស្រលាញ់គ្នាដោយរបៀបណាដែរអ៊ុំកាលណឹង?

ខ៖ ឃើញគ្នាក៏ស្រលាញ់ទៅណា។

ក៖ ចាសចុះអ៊ុំចេះអាចនិងចេះសរសេរភាសាយើងខ្មែរបានល្អប៉ុណ្ណាដែរអ៊ុំ?

ខ៖ ចេះតិចៗអ្នកគ្រូ មើលសៀវភៅធម៌ចេះតែមើលតិចៗ មើលជាប់គ្នាអស់រលីង ធ្វើការ
ឈឺចង្កេះ ទៅដេកមើលសៀវភៅធម៌បាន២ ៣ជួរជាប់គ្នាអស់ ឡើងព្រិលភ្នែក វ៉ែនតានេះក៏ជួយមិនបានដែរ វែ់នតាយើងធម្មតាទាល់តែកាត់។

ក៖ ចឹងកាលជំនាន់អ៊ុំណឹងបានទៅរៀនទេអ៊ុំ?

ខ៖ រៀនកាលជំនាន់អាពតទេ រៀនៗទៅបាន ប្រហែលជា២ម៉ោងគេថាតោះយើងទៅរករើស
អាចម៍គោ រើសអាចម៍គោ ចញ្ច្រាំត្រធាងខេត្រអីដាក់ស្រែ។

ក៖ ចុះកាលណឹងអ៊ុំរៀននៅសាលាណាវិញអ៊ុំ?

ខ៖​ រៀនៅភូមិត្រាចយើងនេះ ដល់ពេលខ្ញុំជម្លៀសទៅនៅឯស្វាយលើរៀននៅស្វាយលើ។

ក៖ ចឹងអ៊ុំមានមិត្តភិក្តស្និតស្នាលធំធាត់មកជាមួយគ្នាមកដល់ឥឡូវទេអ៊ុំ?

ខ៖ មិត្តភិក្តមានដែរ ស្គាល់គ្នាជំនាន់អាពត ស្ទូងទាំងអស់គ្នាក៏ស្គាល់គ្នា។

ក៖ ចុះមិត្តភិក្តស្និតស្នាលរបស់អុំុំមានឈ្មោះអ្វីដែរអ៊ុំ ចាំបានទេ?

ខ៖ ឈ្មោះតែខុមមួួយណឹងទេ ខុមនៅភូមិកើតរៀបគ្នាដល់សព្វថ្ងៃ។

ក៖ ចុះអ៊ុំធ្លាប់ធ្វើការនៅវាលស្រែអីទេអ៊ុំ?

ខ៖ រើសអាចម៍គោណឹងឯង រើសអាចម៍គោរកាប់ត្រធាងខែត្រចញ្ច្រាំដាក់ស្រែណឹងណា17D4

ក៖ ចុះអ៊ុំធ្លាប់ប្រកបអាជីវកម្មបែបលក្ខណៈគ្រួសារអីទេអ៊ុំ ដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់អីដែរទេអ៊ុំ?

ខ៖ សព្វថ្ងៃអត់មានទេ។

ក៖ ពីមុនអ៊ុំចិញ្ចឹមទេ?

ខ៖ មានកូនគោ គោវាឈឹទៅក៏ខ្ចិល កូនខ្ចិលពិបាករកមនុស្សឃ្វាលមិនបានផង សព្វថ្ងៃគេ
សុទ្ធតែមានអីស៊ីសព្វថ្ងៃនោះ ស្រែគេ គេព្រុះអីអស់ទៅក៏មានចងគោណាហូបអត់បាន ដល់
កូនគេលក់អស់ទៅក៏អត់ដល់សព្វថ្ងៃទៅ។

ក៖ ចឹងអ៊ុំធ្លាប់ប្រកបមុខរបស់អ្វីដែរ ខុសពីចិញ្ចឹមគោដើម្បីរកប្រាប់ចំណូលចិញ្ចឹមជីវិតដែរអ៊ុំ?

ខ៖ ធ្វើរពាក់ ខ្ញុំធ្វើអានេះជួយកូនរៀនបានចប់មួយ ជាប់សព្វថ្ងៃធ្វើនៅប៉ុសមន្ទីរពត៌មាននរគភ្នំ
ចាសហើយមីមួយទៀតនោះការបាត់ហើយធ្វើទាំងបងទាំងប្អូន ហើយមីពៅមួយមិញនោះជាប់
ដែរថ្នាក់ទី១២ ខំខ្ញុំថានេះអ្នកគ្រូឯងមើលក្រិនខំណាស់ គេថាបើក្រម្លឹងៗខំធ្វើអីឲ្យកូនរៀននាំ
ចប់ៗ បើកូនចង់អ្នកគ្រួឯង បើកូនចង់យើងមិនខំឲ្យកូនបានអី ដល់ពេលកូនវាបានការងារធ្វើ
វាចិញ្ចឹមយើងវិញ។

ក៖ ចឹងអ៊ុំធ្លាប់ធ្វើអ្វីផ្សេងទៀតទេអ៊ុំ ខុសពីការធ្វើរពាក់ណឹងទៀតទេអ៊ុំ?

ខ៖ មានអីខ្ញុំធ្វើតែអានេះឯង បោចទៅ តែសព្វថ្ងៃទៅណាមិនរួចក៏ទិញគេធ្វើទៅ ចំណេញតិច
តួចក៏ធ្វើទៅ

ក៖ ចាស តាំងពីក្មេងរហូតមកដល់ពេលនេះតើជីវិតរបស់អ៊ុំមានការផ្លាស់ប្តូរអ្វីដែរអ៊ុំ?

ខ៖ ប្តូរអី របបខ្ញុំមានតែប៉ុណ្ណេះឯង ដាំរបស់របបគ្រាន់ហូបចិញ្ចឹមពោះរាល់ថ្ងៃ របស់របបសណ្តែក ត្រសក់កុំឲ្យលំបាកទិញគេ។

ក៖ ចាសចុះអ៊ុំចូលចិត្តពិសារម្ហូបអ្វីដែរអ៊ុំ តាំងពីក្មេងរបស់រហូតដល់ឥឡូវនេះ?

ខ៖ ចូលចិត្តមានតែប្រហុកលីង ប្រហុកអី សណ្តែកគួរ ត្រសក់យើងមានចេះតែបេះហូប
ទៅ។

ក៖ ចឹងតាំងពីក្មេងៗមកអ៊ុំចូលចិត្តលេងល្បែងប្រជាប្រិយខ្មែរយើងអ្វីខ្លះដែរអ៊ុំ?

ខ៖ លេងតើ ពីតូចនាំគ្នាលេងអាទាក់បង្គងទៅ លេងទាញព្រាត់ទៅ លេងលាក់កន្សែង លេងអា
គោះមាន់គោះអីគេណា កាលជំនាន់នោះលេងខោខ្លីត្រឹមៗនេះ មានអាណាចេះទៅអោបអា
ណាទេ សព្វថ្ងៃនោះណាមុនៗណា កាន់ដៃគ្នា ប៉ះណាចាញ់ជិះគ្នា ជិះគ្នាទៅហើយ សព្វថ្ងៃជិះអត់បានជិះវ៉ៃផ្លាប់ ជំនាន់ខ្ញុំអត់ទេឲ្យតែមានខោខ្លី ដោះប៉ុនៗនេះនាំគ្នាលោតទឹក
អត់មានអាវទ្រនាប់មានតែខោខ្លី លោតគ្រោងៗ នាំគ្នាប្រលែងគ្នាពេញទឹកនោះឯង។

ក៖ ចុះអុំមានចងចាំបទចម្រៀងណាដែលអ៊ុំចេះតាំងពីក្មេងរហូតដល់វ័យចំណាស់នេះទេអ៊ុំ?
ខ៖ មិនដឹងបទចម្រៀងអីទេ។

ក៖ ចាសចុះអ៊ុំចូលចិត្តស្តាប់បទចម្រៀងអីអត់អ៊ុំ?

ខ៖ មិនដឹងចម្រៀនអីមានតែ ស៊ិន ស៊ីសាមុត ចេះតែស្តាប់ទៅណា ស៊ិន ស៊ីសាមុតពិរោះណាស់។

ក៖ ចុះក្រុមគ្រួសារអ៊ុំមាននរណាចេះលេងឧបរកណ៏តន្ត្រីអីទេអ៊ុំ?

ខ៖ កូនខ្ញុំ។

ក៖ គាត់ចេះលេងអ្វីដែរអ៊ុំ?

ខ៖ ចេះលេងហ្គីតា ចេះលេងយូរគ្រាន់ ទើបតែអាកូវីឌទៅគេផ្អាក់លេងសិន បានកូនមួយវាខាងតន្ត្រី ធ្វើការផង តន្ត្រីផង។

ក៖ ចឹងផ្ទះរបស់អ៊ុំមានលក្ខ​ណៈបែបណាដែរអ៊ុំតាំងពីនៅក្មេងរហូតមកដល់អ៊ុំមានវ័យចំណាស់
នេះ មានការផ្លាស់ប្តូរអ្វីខ្លះដែរអ៊ុំ? ផ្លាស់ប្តូរពីតូចទៅធំ? ឈើទៅថ្ម?

ខ៖ លើកមុននៅតូច ផ្ទះខ្ទម តូចគេថាផ្ទះមាន់ស្ងោរ ផ្ទះទ្រេតចឹងទៅណាហៅគេមកជួយស្ងោរ
មាន់ឲ្យគេហូបទៅ ទម្រាំកូនបានធ្វើការជួយម្តាយធ្វើផ្ទះបានធំ ចាសធំគ្រាន់។

ក៖ ចឹងតើផ្ទះណឹងអ៊ុំជួលគេធ្វើ ឬ អ៊ុំសាងសង់ដោយខ្លួ​នឯង?

ខ៖ ជួលជាងធ្វើ ធ្វើខ្លួុនឯងម៉េចកើតបើធ្វើចេះ។

ក៖ ចុះអ៊ុំមានជំនាញអ្វីខ្លះពីក្រុមគ្រួសាររបស់អ៊ុំដែរទេ អ៊ុំចេះបានជំនាញអ្វីខ្លះដែរអ៊ុំ?

ខ៖ មិនដឹងជំនាញអី មានតែធ្វើរពាក់ ចាក់ជាល អាស្អីក៏ចេញដែរជាល។

ក៖ ចឹងអាចអ៊ុំអាចនិយាយប្រាប់បានទេអ៊ុំពីពេលវេលាដែលអ៊ុំលំបាកបំផុតក្នុងជីវិត

មិនថាជារឿងអ្វីដែលកើតឡើងខ្លះចំពោះអ៊ុំ?

ខ៖ ពិបាកកាលដែលខ្ញុំនៅកូនតូចខ្ញុំក្រ ខ្ញុំនៅផ្ទះតូចខ្ញុំក្រណាស់ ប្តីរកត្រីបានតិចមកខ្ញុំរែក
ត្រីដើរដូរស្រូវគេហូប ចាសដូរស្រូវគេ ខ្ញុំដាំមើមសាគូរជីកៗទៅដូរស្រូវគេនៅឯជើង គេឲ្យ
កន្លះកញ្ជីរយកមកកិនឲ្យកូនហូបទៅណា ប្តីកាលប្តីធ្វើទាហានខ្ញុំនិងបងគេអត់បានរៀន
ទេ រៀនបានថ្នាក់ទី១គត់ បោចរពាក់ចិញ្ចឹមប្អូន ខ្ញុំសរសៃខ្ចីទៅរកអីបាន ប្តីធ្វើទាហាន កំ
សត់ពេញធឹង ជំនាន់អាពតកំសត់ អាបាននេះហើយកំសត់ទៀត។

ក៖ ក្នុងជំនាន់ប៉ុល ពតអ៊ុំជួបផលលំបាកអ្វីខ្លះដែរ ដែលអ៊ុំគិតថាពិបាកបំផុតក្នុងជីវិរបស់អ៊ុំ?

ខ៖ អត់អីហូប វាដាច់បាយដាច់ទឹកណា ដាច់ទាំងបាយដាច់ទាំងអំបិលហូបទៀតខ្ញុំ ពិបាក
ប៉ុណ្ណា ហូបដីច្រាប យកអាដីនៅទឹកច្រាបមកស្ងោរធ្វើអំបិល មានអីហូប ហើយយើងអត់
បានហូបហើយអត់អំបិលទៀត ម្សៅស៊ុបគ្មានរស់ជាតិគ្មានជាតិម្សៅស៊ុបមួយគ្រាប់ កាល
ជំនាន់កាលនោះ នាំគ្នាទៅរែកទឹកច្រាបមកស្ងោរទាំងខ្ទះយកធ្វើអំបិលហូប​

ក៖ អ៊ុំបានធ្វើអ្វីខ្លះដើម្បីផ្លាស់ប្តូរកាលំបាកណឹងដែរទេអ៊ុំ?

ខ៖ លំបាកណាស់ពេលចិញ្ចឹមកូនពិបាកមែនទែន ដល់ពេលចិញ្ចឹមទៅដល់ពេលវាធំទៅ
បានការងារធ្វើធូរតិចទៅ។

ក៖ ចុះអ៊ុំមានបទពិសោធន៍ល្អៗអ្វីខ្លះដែរនៅក្នុងជីវិតរបស់អ៊ុំ ដូចជាពេលវេលាសប្បាយៗ
អីចឹងណាអ៊ុំ ធ្លាប់មានទេ?

ខ៖ មានតើ ពេលគិតទៅកូនថាម៉ែឯងកុំសូវគិតអី គិតតែសប្បាយខ្លះទៅអាយុវែង កូនចៅថា
ចឹងឯង។

ក៖​ ចឹងកាលពីនៅក្មេងអ៊ុំមានក្តីស្រម៉ៃអ្វីខ្លះដែរអ៊ុំពេលអ៊ុំធំឡើងណា?

ខ៖ អត់មានទេ។

ក៖ ចុះបើសិនជាអ៊ុំអាចប្រាប់ទៅកាន់កូនចៅជំនាន់ក្រោយៗរបស់អ៊ុំ តើអ៊ុំចង់ផ្តាំផ្ញើរអ្វីដល់ពួកគេអត់?

ខ៖ ខ្ញុំចង់ផ្តាំកូនថាឲ្យកូនខំរកកុំឲ្យកម្សត់កូនម៉ែ ម៉ែពីដើមឡើយកំសត់អស់ហើយ ខំរកខំឲ្យរក
ស៊ីមានបាន មានប៉ុណ្ណាឲ្យម៉ាគ្រប់មាត់ កុំឲ្យកម្សត់ដូចខ្ញុំដូចមើលឃើញ ដើរដូរនេះដូរនោះ
ចិញ្ចឹមកូនទម្រាំបានកូនធំ។

ក៖ ចាសមានអ្វីបន្ថែមទៀតទេអ៊ុំ?

ខ៖ អត់ទេ។

ក៖ ចាសចឹងខ្ញុំសូមថ្លែងអំណរគុណដែលអ៊ុំបានចំណាយពេលវេលាដើម្បីឲ្យខ្ញុំធ្វើការ
សម្ភាសន៍អ៊ុំ ចាសខ្ញុំសូមជូនពរឲ្យអ៊ុំមានសុខភាពល្អ និងមានសុភមង្គលណា ចាសអរគុណ។